Leie

Leie (franc. Lys) je rieka vo Francúzsku (Nord-Pas-de-Calais) a v Belgicku (Hennegavsko, Západné Flámsko, Východné Flámsko). Je to ľavý prítok Šeldy. Je 214 km dlhá. Povodie má rozlohu 3 900 km². Opis Pramení na severných svahoch vysočiny Artois a preteká rovinami Flámska. Ústi zľava do Šeldy. Priemerný prietok vody na dolnom toku činí 28 m³/s. V čase veľkých povodní dosahuje maxima 200 až 300 m³/s. Zvýšenú vodnatosť má rieka v zime. Pod mestom Aire-sur-la-Lys je rieka regulovaná pre vodnú dopravu. Je spojená kanálmi s priemyslovými oblasťami Belgicka a severného Francúzska. Ležia na nej mestá Aire-sur-la-Lys, Armentières (Francúzsko), Wervik, Kortrijk, Gent (Belgicko). Iné projekty Commons ponúka multimediálne súbory na tému Leie